Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 298/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Eisenberg«

Referencenummer: PDO-AT-A0215-AM01

Meddelelsesdato: 21.2.2020

BESKRIVELSE AF OG BEGRUNDELSE FOR DEN VEDTAGNE ÆNDRING

1. Da fortegnelsen over vindyrkningsarealer nu forvaltes af det integrerede forvaltnings- og kontrolsystem, er det nødvendigt at tilpasse den maksimale mængde pr. hektar.

ENHEDSDOKUMENT

1. Produktets betegnelse

Eisenberg

2. Type geografisk betegnelse

BOB — Beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Oprindelsesbetegnelsen Eisenberg må kun anvendes for vine af typen Blaufränkisch med udpræget frugtagtige noter, mineraler og krydderier typisk for denne sort. Yderligere organoleptiske kendetegn findes i produktspecifikationen.

Generelle analytiske kendetegn Maksimalt totalt alkoholindhold (% vol.) Minimalt virkeligt alkoholindhold (% vol.) Minimalt totalt syreindhold Maksimalt indhold af flygtig syre (meq/l) Maksimalt totalt svovldioxidindhold (mg/l)

5. Vinfremstillingsmetoder

a. Væsentlige ønologiske fremgangsmåder

Relevante restriktioner for fremstilling af vinene

For så vidt angår oprindelsesbetegnelsen »Eisenberg«, er alle ønologiske fremgangsmåder, jf. forordning (EU) 2019/934 og (EU) 2019/935, som er godkendt til vin med beskyttet oprindelsesbetegnelse, tilladt på nær behandling med kaliumsorbat og med dimethyldicarbonat. Det er i henhold til forordning (EU) 2019/934 og (EU) 2019/935 muligt at afsyre vine. Forbundsministeren for landbrug, regioner og turisme træffer afgørelse om eventuel syring afhængig af vejrforholdene i vækstperioden. Betingelserne for en mulig syring skal reguleres af forordning (EU) 2019/934 og (EU) 2019/935.

De specifikke ønologiske fremgangsmåder (inkl. berigelse) stammer fra de udvalgte traditionelle fremstillingsmetoder og beskrives i produktspecifikationen.

b. Maksimale udbytter

10 000 kg druer pr. hektar.

6. Afgrænset geografisk område

Oprindelsesbetegnelsen »Eisenberg« omfatter distrikterne Oberwart, Grüssing og Jennersdorf i Burgenland.

7. Primære druesorter

Blaufränkisch — Frankovka

8. Tilknytning til det geografiske område

I det bakkede terræn i regionen Eisenberg består undergrunden af tung, jernholdig ler- og basaltjord. Produktionsstrukturen i vinområdet Eisenberg er præget af familiedrevne vinbrug, der overvejende forarbejder druer fra egen produktion og i mange tilfælde også sælger dem direkte fra vingården. Der er en stærk forbindelse mellem den udprægede turisme og vinindustrien.

Vinstokkene bliver næsten udelukkende dyrket som højkultur i trådnet. Vinen skal have følgende typiske kendetegn: frugtagtig med mineraler og krydderier, ingen eller næsten ingen noter af træ. Vine med benævnelsen »Reserve« skal være frugtagtige og mineralsk-krydret samt have kraftig smag. De tunge jernholdige ler- og basaltjorde giver vinene en raffineret smag af mineraler. Det pannoniske klima er fremherskende her, hvilket giver kraftige krydrede vine.

Desuden videregives oplysninger om de traditionelle vinfremstillingsmetoder fra generation til generation i de overvejende familiedrevne vinbrug, hvilket yderligere bidrager til »Eisenberg«-vinenes typiske særpræg.

9. Andre vigtige betingelser (Særlige emballeringskrav, særlige mærkningskrav og supplerende krav)

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

En vin med oprindelsesbetegnelsen »Eisenberg« kan i henhold til den østrigske vinlov kun markedsføres med et kvalitetskontrolnummer. En prøve af alle de vine, der markedsføres med oprindelsesbetegnelsen »Eisenberg«, skal underkastes analytiske og organoleptiske undersøgelser (systematiske kontroller) for at få tildelt et kvalitetskontrolnummer. Den part, der påtænker, at indsende en anmodning om tildeling af et kvalitetskontrolnummer, skal hvert år meddele dette skriftligt til vinudvalget i Burgenland. Ved tildeling af kvalitetskontrolnummer skønnes vinen at være egnet ud fra et organoleptisk synspunkt, hvis mindst fem af de seks vinsmagere bliver enige om, at denne vin kan markedsføres med betegnelsen »Eisenberg DAC«. Hvis vinen med vinsmagerstemmerne 4:2 ikke kan bedømmes som »Eisenberg DAC«, skal prøven forelægges et andet vinsmagningsudvalg. På grund af den ekstra arbejdsbyrde i forbindelse med tildelingen skal ansøgeren indbetale et gebyr i overensstemmelse med gebyrordningen, der er fastsat i forordningen om gebyrer, for at få tildelt et kvalitetskontrolnummer. Udvalgets vinsmagning i forbindelse med tildelingen af kvalitetskontrolnummeret kan alene finde sted hos de nationale myndigheder for vinbruget i Eisenstadt. Alle vinsmagere fra det offentlige vinsmagningsudvalg skal uddannes hos vinudvalget i Burgenland for at kunne bedømme den typiske smag i »Eisenberg DAC«-vinene.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.